
Izrada Akcijskog plana poboljšanja energetske učinkovitosti na području Osječko-baranjske županije za razdoblje 2020. ‑ 2022. godine (u nastavku: Akcijski plan) obveza je prema Zakonu o energetskoj učinkovitosti ("Narodne novine" broj 127/14. i 116/18.), a sadrži prikaz i ocjenu stanja te potrebe u neposrednoj potrošnji energije, ciljeve, uključujući okvirni cilj ušteda energije na području Osječko-baranjske županije, mjere za poboljšanje energetske učinkovitosti, izvore sredstava za financiranje ulaganja u provedbu mjera poboljšanja energetske učinkovitosti te druge potrebne podatke.
Akcijskim planom daju se strateški ciljevi za racionalizaciju potrošnje i troškova za energiju i emisiju u okoliš prema Nacionalnom akcijskom planu energetske učinkovitosti, Strategiji energetskog razvoja Republike Hrvatske i Zakonu o energetskoj učinkovitosti te prijedlozi mjera za navedene sektore uz naglasak da je moguće napraviti podjelu na mjere za koje je odgovorna Županija i mjere za koje odgovornost leži na nacionalnoj razini. Bitno je naglasiti da trenutni Nacionalni akcijski plan energetske učinkovitosti obuhvaća razdoblje do 2019. godine, dok Strategija energetskog razvoja Republike Hrvatske obuhvaća razdoblje do 2020. godine. Nadalje, ovaj Akcijski plan je nastao za vrijeme dok su sljedeći dokumenti u izradi: Strategija energetskog razvoja RH do 2030. s pogledom na 2050. i Integrirani energetski i klimatski plan za razdoblje od 2021. do 2030. godine. Akcijski plan rađen je u skladu s dostupnim i izrađenima nacrtima navedenih planova.
Praćenje izvršenja plana te pravodobno izvještavanje o implementiranim mjerama i aktivnostima ostvaruje se pomoću računalnog sustava za prikupljanje, obradu i verifikaciju informacija o energetskoj učinkovitosti i ostvarenim uštedama energije (SMIV). Navedeni sustav vodi i održava Nacionalno koordinacijsko tijelo u skladu s Pravilnikom o sustavu za praćenje, mjerenje i verifikaciju ušteda energije ("Narodne novine" broj 71/15.).
Prema ovom Akcijskom planu, Osječko-baranjska županija će, ovisno o udjelu financijskih sredstava drugih dionika, u periodu provedbe ukupno investirati od 54,9 do 78,4 milijuna kuna (ovisno o udjelu financijskih sredstava drugih dionika) svojih sredstava za provedbu predloženih mjera, pri čemu je ukupni iznos svih investicija 176,8 milijuna kuna.

[bookmark: _Toc21089690]Uvod

Osječko-baranjska županija donošenjem ovog Akcijskog plana nastavlja s provedbom aktivne energetske politike u pogledu povećanja energetske učinkovitosti, unaprjeđenja energetskih sustava, jačanja energetske neovisnosti i rasta udjela obnovljivih izvora energije, sukladno planovima opisanim u Županijskoj razvojnoj strategiji Osječko-baranjske županije do 2020. godine ("Županijski glasnik" broj 3/19.).
Uslijed donošenja zakonskih akata koje je na to obavezuju, Osječko-baranjska županija do sada je donijela niz programskih, planskih i normativnih akata kojima je uredila ovo područje, a polazna osnovica je bio Projekt "Sustavno gospodarenje energijom u gradovima i županijama“ (SGE). Među planovima i programima ističu se:
· Akcijski plan energetske učinkovitosti Osječko-baranjske županije za razdoblje 2017. – 2019. godine ("Županijski glasnik" broj 10/16., 4/17., 11/17., 7/18. i 15/18.)
· Godišnji plan energetske učinkovitosti Osječko-baranjske županije za 2017. godinu ("Županijski glasnik" broj 11/16. i 4/17.)
· [bookmark: _GoBack]Zaključak o pokretanju projekta "Kreditiranje energetske obnove višestambenih zgrada" ("Županijski glasnik" broj 11/16.)
· Godišnji plan energetske učinkovitosti Osječko-baranjske županije za 2018. godinu ("Županijski glasnik" broj 14/17.)
· Godišnji plan energetske učinkovitosti Osječko-baranjske županije za 2019. godinu ("Županijski glasnik" broj 4/19.)
Ovaj Akcijski plan energetske učinkovitosti Županije predstavlja strateški dokument koji je ujedno i obveza prema Zakonu o energetskoj učinkovitosti ("Narodne novine" broj 127/14. i 116/18.). Akcijski plan se donosi za period od tri godine i njime se utvrđuje trogodišnja provedbena politika za poboljšanje energetske učinkovitosti na području županije. Akcijski plan, sukladno zakonskim odredbama, mora biti usklađena s Nacionalnim programom i Nacionalnim akcijskim planom, a mjere definirane u Akcijskom planu također moraju biti u skladu sa Strategijom energetskog razvitka i drugim strateškim dokumentima Vlade Republike Hrvatske (RH). S tim u vezi, potrebno je istaknuti da su trenutno na snazi 4. Nacionalni akcijski plan energetske učinkovitosti za razdoblje do kraja 2019. godine te Strategija energetskog razvoja RH ("Narodne novine" broj 130/09.), koja obuhvaća razdoblje do 2020. godine. Razvidno je, stoga, da se ovaj županijski Akcijski plan izrađuje u trenutku kada se izrađuju i relevantni strateški i planski nacionalni dokumenti za sljedeće desetogodišnje razdoblje i to:
•	Strategija energetskog razvoja RH do 2030. s pogledom na 2050. godinu - na temelju opsežnih stručnih podloga izrađenih u obliku Zelene i Bijele knjige, izrađen je prijedlog nacrta Strategije, za kojega je provedena i procedura javnog savjetovanja te se očekuje usvajanje Strategije do kraja 2019. godine;
•	Integrirani energetski i klimatski plan za razdoblje od 2021. do 2030. godine (NECP) - ovaj se Plan izrađuje na temelju Uredbe (EU) 2018/1999 o upravljanju energetskom unijom i djelovanjem u području klime te predstavlja temeljni provedbeni dokument energetske i klimatske politike, u kojemu se definiraju mjere za postizanje ciljeva u pet dimenzija: dekarbonizacija, energetska učinkovitost, energetska sigurnost, unutarnje energetsko tržište te istraživanje, inovacije i konkurentnost. U tom smislu ovaj Plan zamjenjuje trogodišnje nacionalne akcijske planove energetske učinkovitosti. Nacrt Integriranog plana je izrađen, zaprimljeni su komentari Europske komisije te je proveden konzultativni proces sa svim relevantnim dionicima. Sukladno Uredbi, sve države članice svoje Integrirane energetske i klimatske planove moraju usvojiti do kraja 2019. godine.
Ovaj Akcijski plan Županije izrađen je uvažavajući izrađene i objavljene nacrte kako Strategije energetskog razvoja tako i Integriranog energetskog i klimatskog plana RH te mjere predviđene u njemu u potpunosti prate smjernice dane u ovim dokumentima.
Akcijski plan Županije sadrži prikaz i ocjenu stanja te potrebe u neposrednoj potrošnji energije, ciljeve, mjere za poboljšanje energetske učinkovitosti, izvore sredstava za financiranje ulaganja u primjenu mjera poboljšanja energetske učinkovitosti te druge potrebne podatke. Akcijski plan predlaže izvršno tijelo, a donosi predstavničko tijelo županije. 
Akcijski plan energetske učinkovitosti u neposrednoj potrošnji energije prikazuje jasne smjernice vezane za tehno-ekonomske i ekološke parametre s terminskim planom, a uključuje:
· prikaz i ocjenu stanja te potrebe u neposrednoj potrošnji energije;
· plan ušteda energije na području Županije;
· mjere i pokazatelje za poboljšanje energetske učinkovitosti;
· nositelje aktivnosti i rokove provedbe;
· izračun planiranih ušteda energije u skladu s Pravilnikom za praćenje, mjerenje i verifikaciju ušteda ("Narodne novine" broj 71/15.);
· način praćenja izvršenja aktivnosti predviđenih akcijskim planom i
· izvore sredstava za financiranje ulaganja u primjenu mjera poboljšanja energetske učinkovitosti.

Akcijskim planom daju se strateški ciljevi za racionalizaciju potrošnje i troškova za energiju i emisiju u okoliš prema Nacionalnom akcijskom planu energetske učinkovitosti i Zakonu o energetskoj učinkovitosti te prijedlozi mjera za navedene sektore.
Rezultat je jasan popis aktivnosti koje su korelirane sa smjernicama Zakona o energetskoj učinkovitosti i ostalim trenutno važećim zakonskim okvirom. Svaka aktivnost ima definiran potencijal uštede, dinamiku implementacije, odgovorne strukture za provedbu, financijski okvir i izvore (su)financiranja te ostale opisne kriterije.
[bookmark: _Toc21089691]Osječko-baranjska županija i temeljne postavke

Osječko-baranjska županija osnovana je 1993. godine, kao jedinica područne (regionalne) samouprave dio je upravno-teritorijalnog ustrojstva Republike Hrvatske. Sjedište Osječko‑baranjske županije je u gradu Osijeku, a obuhvaća 263 naselja smještena u 42 jedinice lokalne samouprave od kojih je 7 sa statusom grada te 35 sa statusom općine. 
Osječko-baranjska županija smještena je u sjeveroistočnom dijelu Republike Hrvatske u povijesnoj regiji Slavonija (Panonski bazen) i prostire na površini od 4.155 km2. Obuhvaća krajeve oko donjeg toka rijeke Drave prije njezinog utoka u Dunav. 
Na području Županije protežu se u cijelosti ili djelomično nova autocesta u izgradnji A5c, 15 državnih cesta ukupne dužine 466,62 km, 86 županijskih cesta ukupne dužine 653,12 km i 98 lokalnih cesta ukupne dužine 486,57 km i 243,83 km željezničkih pruga. Rijeke Dunav i Drava (koja je plovna do Donjeg Miholjca, a sa statusom međunarodnog plovnog puta do Osijeka) povezuju ovo područje i s riječnom mrežom europskih rijeka. S dvije zračne luke kod Osijeka (Osijek i Klisa) Osječko-baranjska županija je povezana s mrežom hrvatskih zračnih luka. Osijekom prolazi i europski prometni koridor V/c koji povezuje sjever Europe (Baltik) s njegovim jugom (Jadransko more). U pripremi je izgradnja transeuropske autoceste (u okviru TEM projekta) Budimpešta-Osijek-Sarajevo-Ploče. Specifičan položaj Osječko baranjske županije poduzećima kojima je djelatnost prijevoz, skladištenje i veze pruža velike mogućnosti za razvoj, a i razvoj gospodarstva u cjelini.
	[image: D:\EIHP\2016\Plan EnU - Osječko-baranjska županija\Uvod\Osijek-Baranja.png]

[bookmark: _Ref18060797][bookmark: _Toc469902910][bookmark: _Toc21089736]Slika 1 Karta - položaj i gradovi Osječko-baranjske županije 
Prema procjenama Državnog zavoda za statistiku (DZS) 2011. godine broj stanovnika u Osječko-baranjskoj županiji bio je 305.032 (Slika 2), što je svrstava u četvrtu županiju u Republici Hrvatskoj po broju stanovnika. Broj kućanstava te godine bio je 109.933, dakle prosječan broj članova kućanstva bio 2,77 što odgovara državnom prosjeku. Prema procjenama DZS-a za 2017. godinu, broj stanovnika smanjio se na 283.035 (izvor: "Procjene stanovništva Republike Hrvatske u 2017.", Priopćenje broj 7.1.3., Zagreb 14. rujna 2018., DZS).
[image: ]
[bookmark: _Ref462052681][bookmark: _Toc469902911][bookmark: _Toc21089737]Slika 2 Stanovništvo u RH po županijama, 2011. godina (izvor: DZS)
Ekonomski razvitak i poboljšanje uvjeta življenja na području Osječko-baranjske županije temelji se u prirodnim resursima, očuvanom okolišu, relativno nezagađenom tlu, bogatstvu vodotokova, umjerenoj klimi što omogućava bogatstvo biljnog i životinjskog svijeta, dobrom zemljopisnom položaju, izgrađenosti infrastrukture i napose u ljudskom potencijalu. Svoj gospodarski razvitak Osječko-baranjska županija temelji na poljoprivredi i prehrambenoj industriji, ali i obrtu, zanatstvu, prometu, drugim granama industrije i turizmu.
Indeks gospodarske snage Osječko-baranjske županije prema Hrvatskoj Gospodarskoj Komori iznosi 80,3 (prosjek Hrvatske je 100), što ju svrstava na 14. mjesto u Republici Hrvatskoj (izvor: "HGK indeks gospodarske snage županija", Zagreb, siječanj 2019., HGK).
Tradicionalna poljoprivredna proizvodnja i prateća preradbena industrija spadaju među najvažnije grane privrede u Osječko-baranjskoj županiji te je jedno od najintenzivnijih područja biljne poljoprivredne proizvodnje u Republici Hrvatskoj. Prema podacima Agencije za plaćanja u poljoprivredi, ribarstvu i ruralnom razvoju Republika Hrvatska ima 1.124.102,05 ha obrađenih poljoprivrednih površina, a Osječko-baranjska županija 212.013 ha obrađenih poljoprivrednih površina (18,87 % ukupne površine u RH), od toga u sustavu potpora prema podacima Agencije je 210.051,73 ha. Najviše obrađenih polja su oranice - 201.705 ha (94,7% ukupno obrađenih površina), a slijede ih voćnjaci - 4.510 ha (2,1% ukupno obrađenih površina), pašnjaci – 2.851 ha (1,4% ukupno obrađenih površina), vinogradi - 2.600 ha (1,2% ukupno obrađenih površina) i livade - 1.242 ha (0,6% ukupno obrađenih površina).
Od ukupno 69.442 zaposlenih u Osječko-baranjskoj županiji, najviše je zaposlenih u prerađivačkoj industriji - 12.611 ljudi (18,16%), dok je u djelatnostima poljoprivrede, šumarstva i ribarstva zaposleno 4.248 ljudi (6,12%) (izvor: "Zaposleni prema područjima djelatnosti i po županijama, stanje 31. ožujka 2018.", Priopćenje broj 9.2.4., Zagreb 3. svibnja 2019., DZS). Na području Županije djeluje 4.764 poduzeća, od kojih su 18 veliki, 59 srednje veliki, 555 mali i 4.132 mikro.
Prerađivačka industrija Osječko-baranjske županije ostvaruje 32,9% (8,011 mlrd. HRK) ukupnog prihoda Osječko-baranjske županije (24,337 mlrd. HRK), a zastupljena je kroz 22 djelatnosti. Prerađivačku industriju slijede poljoprivreda, šumarstvo i ribarstvo s 18,9% (4,603 mlrd. HRK) ukupnog prihoda, trgovina s 18,8% (4,585 mlrd. HRK) ukupnog prihoda, građevinarstvo s 10,2 % (2,479 mlrd. HRK) ukupnog prihoda i ostale djelatnosti sa 19,2%  (4,659 mlrd. HRK) ukupnog prihoda.
Zahvaljujući prirodnoj, kulturnoj i ekološkoj očuvanosti resursa, Osječko-baranjska županija ima iznimno velik potencijal za razvoj različitih oblika kontinentalnog turizma. Programom razvitka turizma u ruralnom prostoru započeo je sustavni razvoj ruralnog turizma. 
Osječko-baranjska županija ima izrazito povoljan zemljopisno-prometni položaj. Kroz Osječku-baranjsku županiju prolazi međunarodni koridor VC te na dijelu koji prolazi kroz Osječko-baranjsku županiju nalazi se autocesta A5 (Beli Manastir-Osijek-Svilaj) u dužini od 88,6 km. Autocesta A5 direktno je spojena na autocestu A3 Zagreb - GP Bajakovo. Od državnih cesta najvažnije su D2 - Podravska magistrala te D7 Kneževo - Sl. Šamac. Prema podacima HKG u 2016. godini, djelatnošću prijevoza i skladištenja bavilo se 204 poduzeća koji su zapošljavali 1.972 djelatnika, a ostvarili su 1,233 milijarde kuna ukupnog prihoda.
Bruto domaći proizvod (BDP) Osječko-baranjske županije u 2016. godini[footnoteRef:2] iznosio je 19,278 milijardi kuna, dok je za Republiku Hrvatsku iznosio 351,349 milijardi kuna. To predstavlja udio od 5,49% u ukupnom BDP-u Republike Hrvatske (Slika 3), čime se Osječko-baranjska županije svrstava na šesto mjesto svih županija po veličini BDP-a u Hrvatskoj. BDP per capita (tekuće cijene) u Osječko‑baranjskoj županiji 2013. iznosio je 66,518 tisuća kuna, što je 21% manje od BDP-a per capita RH koji je iznosio 84,2 tisuća kuna. [2:  Podaci o Bruto domaćem proizvodu na razini županija u trenutku izrade dokumenta zadnje su dostupni za 2016. godinu (Priopćenje DZS-a od 13. veljače 2019.)] 

	
[bookmark: _Ref448477477][bookmark: _Toc469902912][bookmark: _Toc21089738]Slika 3 Udio Osječko-baranjske županije u ukupnom BDP-u RH
	
	
[bookmark: _Toc21089739][bookmark: _Toc469902913]Slika 4 BDP per capita (tis. HRK, tekuće cijene) RH i Osječko-baranjske županije 



Na slici 5 prikazan je bruto domaći proizvod po županijama u 2016. godini. 
[image: ]
[bookmark: _Toc469902914][bookmark: _Toc21089740][bookmark: _Ref448475359]Slika 5 BDP po županijama u HRK, 2016. godina (Izvor: DZS)
Udio Osječko-baranjske županije u bruto dodanoj vrijednosti Republike Hrvatske prema pojedinim djelatnostima NKD-a u 2016. godini prikazan je tablicom Pogreška! Izvor reference nije pronađen. (izvor: "Bruto domaći proizvod za Republiku Hrvatsku, NKPJS 2012. - 2. razina i županije u 2016.", Priopćenje broj 12.1.3., Zagreb, 15. veljače 2016., DZS).




[bookmark: _Toc469902888][bookmark: _Toc17207338][bookmark: _Toc21089715]Tablica 1 Udio bruto dodane vrijednosti Osječko-baranjske županije u RH prema djelatnostima (izvor: DZS, Priopćenje broj 12.1.3.)
	NKD
	
	Udio u BDP RH (%)

	A
	Poljoprivreda, šumarstvo i ribarstvo
	16,5

	B,C,D,E
	Prerađivačka industrija, rudarstvo i vađenje te ostale industrije
	5,7

	F
	Građevinarstvo
	6,6

	G,H,I
	Trgovina na veliko i na malo, prijevoz i skladištenje, smještaj, priprema i usluživanje hrane
	4,0

	J
	Informacije i komunikacije
	4,2

	K
	Financijske djelatnosti i djelatnosti osiguranja
	3,0

	L
	Poslovanje nekretninama
	5,4

	M,N
	Stručne, znanstvene, tehničke, administrativne i pomoćne uslužne djelatnosti
	4,0

	O,P,Q
	Javna uprava i obrana, obrazovanje, djelatnosti zdravstvene zaštite i socijalne skrbi
	6,8

	R,S,T,U
	Ostale uslužne djelatnosti
	4,7

	
	Bruto dodana vrijednost (bazične cijene)
	5,5


Slika 6 prikazuje strukturu bruto dodane vrijednosti Osječko-baranjske županije prema djelatnostima.

[bookmark: _Ref448478551][bookmark: _Toc469902915][bookmark: _Toc21089741]Slika 6 Struktura bruto dodane vrijednosti Osječko-baranjske županije prema djelatnostima

[bookmark: _Toc21089692]Ostvarenje Akcijskog plana energetske učinkovitosti za prethodno razdoblje

U kontekstu aktivne politike Osječko-baranjske županije u pogledu provedbe energetske obnove zgrada valja istaknuti nezanemarive ostvarene rezultate.
U provedbenom razdoblju Akcijskog plana energetske učinkovitosti Osječko‑baranjske županije za razdoblje 2017. - 2019. godine provedbom mjere energetske obnove javnih zgrada do sada je realizirana obnova 19 škola, ukupne vrijednosti 62,1 milijuna kuna. Ostvarene uštede u energiji iznose preko 4 milijuna kWh godišnje, dok smanjenje emisije CO2 iznosi preko 1.700 tona godišnje. 
Budući da su sve energetske obnove uključivale i obnovu ovojnice zgrade, osim energetskih i emisijskih utjecaja ostvaruje se pozitivan utjecaj na zajednicu. Često su građevine prije obnove bile derutne te polaznicima nisu osiguravale adekvatne uvjete školovanja (pojava plijesni, vlaga u zraku, neprimjerena temperatura, prokišnjavanje, itd.), no nakon obnove pružaju zdravstveno i vizualno poboljšanje.
Nadalje, energetska obnova u Osječko-baranjskoj županiji, kako škola, tako i obiteljskih kuća, stambenih zgrada i zgrada u javnom vlasništvu ima pozitivan utjecaj na stanovništvo. Budući da se radi o novim fasadama, vizualni dojam županije se unaprjeđuje, kako za građane, tako i za turiste, pozitivno utječući na gospodarstvo županije.
Sukladno tome, u trenutku izrade ovog dokumenta u 2019. godini potpisani su ugovori s izvođačima o obnovi 19 osnovnih škola na području županije. Ukupna vrijednost navedenih radova iznosi 70.510,481,54 kuna, a rok izvedbe radova je 10 mjeseci od dana uvođenja u radove.
[bookmark: _Toc430079755][bookmark: _Toc21089693]Analiza stanja i potreba u neposrednoj potrošnji energije

Sastavni dio Akcijskog plana je i analiza neposredne potrošnje energije na području Osječko‑baranjske županije. Za potrebe analize potrošnje neposredne energije, kao i za izradu energetske bilance, potrebno je raspolagati svim potrebnim podacima za isto razdoblje, tj. za istu kalendarsku godinu. Obzirom na dostupnost podataka, pregled potrošnje neposredne energije za sve sektore napravljen je na temelju podataka za 2018. godinu.
U narednim poglavljima prikazana je potrošnja energije u pojedinim sektorima potrošnje te ukupna potrošnja energije na području Osječko-baranjske županije. Ta se potrošnja odnosi na sve potrošače sektora industrije, kućanstava, uslužnog sektora te prometa.

[bookmark: _Toc430079756][bookmark: _Ref457493923][bookmark: _Toc21089694] Potrošnja energije u sektoru industrije

Ukupna neposredna potrošnja energije u sektoru industrije na području Osječko-baranjske županije iznosi 2 TWh odnosno 7,3 PJ što je oko 16% ukupne potrošnje energije u industriji u Republici Hrvatskoj.
[bookmark: _Toc21089716]Tablica 2 Neposredna potrošnja energije u industriji
	Vrsta goriva
	MWh
	GJ

	Ugljen
	499.349
	1.797.657

	Prirodni plin
	222.453
	800.831

	Ogrjevno drvo
	19.935
	71.765

	Ukapljeni plin
	978
	3.520

	Motorni benzin
	7.844
	28.238

	Dizelsko gorivo
	22.412
	80.685

	Ekstra lako loživo ulje
	2.088
	7.518

	Loživo ulje
	7.300
	26.280

	Para i vrela voda
	815.555
	2.936.000

	Električna energija
	432.428
	1.556.742

	UKUPNO
	2.030.341
	7.309.236



Struktura korištenih energenata određena je strukturom industrije, odnosno aktivnim industrijskim granama te njihovom aktivnošću i proizvodnjom koja je određena zahtjevima i specifičnostima industrijskih procesa.
U neposrednoj potrošnji dominiraju ugljen (25%) i prirodni plin (11%) kao primarni energenti te električna (21%) i toplinska (40%) energija kao transformirani oblici energije. Ukupna potrošnja svih ostalih energenata je oko 3%.


[bookmark: _Toc21089742]Slika 7 Struktura neposredne potrošnje energenata u industriji

[bookmark: _Toc430079757][bookmark: _Toc21089695]Potrošnja energije u sektoru prometa

U segmentu prometa razmatrana je samo potrošnja u cestovnom prometu na području Osječko‑baranjske županije. Prikazana potrošnja energenata rezultat je modeliranja potrošnje u cestovnom prometu na temelju strukture registriranih vozila koja je prikazana u tablici 4.
[bookmark: _Toc21089717]Tablica 3 Neposredna potrošnja energije u sektoru prometa
	Vrsta goriva
	MWh
	GJ

	Ukapljeni plin
	34.403
	123.853

	Motorni benzin
	318.706
	1.147.341

	Dizelsko gorivo
	607.994
	2.188.779

	Električna energija
	50
	181

	Stlačeni prirodni plin
	22
	78

	UKUPNO
	961.175
	3.460.233



Dizelsko gorivo dominantno je u strukturi potrošnje energenata za pogon motornih vozila (63%), što odgovara trenutnoj strukturi voznog parka.



[bookmark: _Toc21089743]Slika 8 Struktura neposredne potrošnje energenata u sektoru prometa

[bookmark: _Toc21089718][bookmark: _Ref19016788]Tablica 4 Struktura vozila registriranih na području Osječko-baranjske županije u 2018. godini
	Kategorija vozila
	Benzin
	Dizel
	UNP/SPP
	Hibrid/Električno vozilo

	Moped
	4.505
	1
	0
	7

	Motocikl
	2.369
	3
	0
	2

	Osobni automobil
	39.821
	49.264
	4.705
	171

	Autobus
	1
	245
	0
	0

	Teretni automobil
	188
	6.426
	74
	7

	Kombinirani automobil
	3
	41
	3
	0

	Radni stroj
	43
	3934
	1
	0

	Traktor
	25
	10.412
	0
	0

	UKUPNO
	46.955
	70.326
	4.783
	187


[bookmark: _Toc430079758]
[bookmark: _Toc21089696]Potrošnja energije u sektoru opće potrošnje

Sektor opće potrošnje sastoji se od podsektora kućanstava, usluga, poljoprivrede i građevinarstva. Zbog specifičnosti potrošnje sektora poljoprivrede i građevinarstva te nedostupnosti disagregiranih podataka, oni nisu prikazani zasebno već je potrošnja ta dva podsektora uključena u potrošnju ostalih sektora.

Potrošnja energije u podsektoru kućanstva

Potrošnja energenata u podsektoru kućanstava analizirana je temeljem prikupljenih podataka po potrošnji pojedinih energenata u 2018. godini te modeliranjem potrošnje za dio neumreženih energenata prema specifičnostima Osječko-baranjske županije, strukturi kućanstava te općenitim kretanjima potrošnje energenata u ovom sektoru na razini Republike Hrvatske.
Dominantan energent u neposrednoj potrošnji domaćinstava je ogrjevno drvo i biomasa (49 %) što je rezultat toplinskih potreba u Osječko-baranjskoj županiji te niskoj učinkovitosti prilikom transformacije energije drva u korisnu toplinu.
[bookmark: _Toc21089719]Tablica 5 Neposredna potrošnja energije u pod-sektoru kućanstva
	 Vrsta goriva
	MWh
	GJ

	Prirodni plin
	581.106
	2.091.984

	Ogrjevno drvo i biomasa
	967.920
	3.484.514

	Ukapljeni plin
	21.684
	78.062

	Ekstra lako loživo ulje
	18.848
	67.852

	Para i vrela voda
	93.743
	337.475

	Električna energija
	299.178
	1.077.041

	UKUPNO
	1.982.478
	7.136.928




[bookmark: _Toc21089744]Slika 9 Struktura neposredne potrošnje energenata u pod-sektoru kućanstva

Potrošnja energije u podsektoru usluga

U pod-sektoru usluga dominantan energent je prirodni plin, no u prikazu strukture potrošnje energenata niže u ovaj pod-sektor uvrštena je potrošnja dizelskog goriva u poljoprivredi te je stoga upravo dizelsko gorivo energent koji predstavlja 40% ukupne potrošnje energije ovog sektora.
[bookmark: _Toc21089720]Tablica 6 Neposredna potrošnja energije u pod-sektoru usluga
	 Vrsta goriva
	MWh
	GJ

	Prirodni plin
	240.975
	867.512

	Ogrjevno drvo i biomasa
	107.368
	386.524

	Ukapljeni plin
	1.219
	4.388

	Ekstra lako loživo ulje
	7.439
	26.780

	Para i vrela voda
	69.799
	251.277

	Električna energija
	112.229
	404.027

	Motorni benzin
	42
	152

	Dizelsko gorivo
	367.704
	1.323.735

	UKUPNO
	906.775
	3.264.394




[bookmark: _Toc21089745]Slika 10 Struktura neposredne potrošnje energenata u pod-sektoru usluga



[bookmark: _Ref457493941][bookmark: _Ref461794037][bookmark: _Toc21089697]Ukupna finalna potrošnja energije Osječko-baranjske županije

Ukupna finalne potrošnje energije Osječko-baranjske županije dobiva se sumiranjem iznosa pojedinih sektora potrošnje (Tablica 7). 
[bookmark: _Ref19017836][bookmark: _Toc21089721]Tablica 7 Ukupna neposredna potrošnja energije u Osječko-baranjskoj županiji
	Mjerna jedinica: TJ
	Industrija
	Promet
	Kućanstva
	Usluge
	UKUPNO

	Ugljen
	1.798
	 
	 
	 
	1.798

	Prirodni plin
	801
	78
	2.092
	868
	3.839

	Ogrjevno drvo i biomasa
	 
	 
	3.485
	387
	3.871

	Ukapljeni plin
	4
	124
	78
	4
	210

	Motorni benzin
	28
	1.147
	 
	0
	1.176

	Dizelsko gorivo
	81
	2.189
	 
	1.324
	3.593

	Ekstra lako loživo ulje
	8
	 
	68
	27
	102

	Loživo ulje
	26
	 
	 
	 
	26

	Električna energija
	1.557
	0
	1.077
	404
	3.038

	Para i vrela voda
	2.936
	 
	337
	251
	3.525

	Ostali energenti
	0
	 
	 
	 
	0

	UKUPNO
	7.237
	3.538
	7.137
	3.264
	21.177



Struktura, odnosno zastupljenost pojedinih energenata u finalnoj potrošnji energije dana je na slici

[bookmark: _Toc21089746]Slika 11 Struktura neposredne potrošnje energenata u Osječko-baranjskoj županiji u 2018. godini
Prirodni plin i ogrjevno drvo imaju najveće udjele u ukupnoj potrošnji energije(po 18%), a koriste se u svim sektorima osim prometa. Značajna je potrošnja dizelskog goriva (17%) pri čemu ključnu ulogu ima velika potrošnja za poljoprivredne namjene, odnosno u radnim strojevima i traktorima. U strukturi potrošnje energenata slijede toplinska energija (para i vrela voda) s udjelom od 17% te električna energija s udjelom od 14%. Na kraju slijedi ugljen s udjelom od 9% i te ostali izvori energije s udjelom manjim od 5%.
Apsolutni iznosi potrošnje pojedinih energenata prikazani po sektorima potrošnje prikazani su u tablici iznad (Tablica 7) - ukupnoj neposrednoj potrošnji energije Osječko-baranjske županije. Najznačajniji sektor potrošnje je industrija s potrošnjo od 7.237 TJ godišnje, a slijede ga sektor kućanstva s iznosom od 7.137 TJ godišnje, sektor prometa s iznosom od 3.538 TJ te sektor usluga s iznosom od 3.264 TJ.
Ukupna potrošnja svih sektora Osječko-baranjske županije dobiva se sumiranjem iznosa potrošnje pojedinih sektora (industrije, prometa, kućanstva i usluga), a iznosi 21.177 TJ godišnje.

[bookmark: _Ref457494050][bookmark: _Toc21089698]Objekti u vlasništvu Osječko-baranjske županije i objekti ustanova čiji je osnivač Osječko-baranjska županija

Podaci o potrošnji energije u objektima na području Osječko‑baranjske županije prikupljeni su iz ISGE (Informacijski sustav za gospodarenje energijom) baze podataka. Analizirano je 286 objekta, koji su za potrebe analize podijeljeni u šest skupina, prema njihovoj namjeni. Ključ po kojem su podijeljeni u skupine iznesen je u prilogu 10.1. Konsolidirani podaci iz ISGE koristili su se za analize trendova potrošnje energije kao i specifične potrošnje energije za toplinske namjene.

Struktura objekata prema namjeni objekta

Struktura objekata za koje su prikupljeni podaci raspodijeljeni su prema namjeni te su prikazani na slici 12 i tablici 8.

[bookmark: _Ref17975808][bookmark: _Toc21089747][bookmark: _Ref17975817]Slika 12 Zastupljenost objekata po namjeni

[bookmark: _Toc21089722][bookmark: _Ref17975930]Tablica 8 Prikaz broja objekata
	Skupina objekata
	Broj objekata
	Udio

	Bolnica
	1
	0,3 %

	Obrazovanje
	180
	62,9 %

	Uredske zgrade
	20
	7,0 %

	Višestambene zgrade
	5
	1,7 %

	Zdravstvo
	80
	28,0 %

	Ukupno
	286
	100 %



Kako je vidljivo iz grafičkih i tabelarnih prikaza, najveći dio objekata je namjene za obrazovanje, zatim zdravstvo te uredske zgrade.

Zastupljenost glavnog energenta za grijanje

U nekim objektima koristi se dva ili više energenta za grijanje, stoga nije moguće precizno odrediti zastupljenost određenog energenta, no moguće je prikazati učestalost, tj. pojavljivanje određenog energenta. Kako je vidljivo na slici 13 prirodni plin je najzastupljeniji energent i koristi se u 114 objekata, a slijede ga ekstra lako loživo ulje (24 objekata), toplina iz toplane (23 objekta), drvo za ogrjev (19 objekata), peleti (13 objekata), električnu energiju (12 objekata), ukapljeni naftni plin (9 objekata) te plin u boci (1 objekt).


[bookmark: _Toc21089748][bookmark: _Ref17981406]Slika 13 Prikaz pojavljivanja energenata za grijanje

Potrošnja energije za grijanje

Kako bi se provela analiza specifične potrošnje energije za grijanje potrebna su dva podatka: podatak o ukupnoj godišnjoj potrošnji energije tog objekta i podatak o grijanoj površini tog objekta. Analiza je provedena za 221 objekt, a broj analiziranih objekata prema skupinama prikazani je u tablici 9.
[bookmark: _Toc21089723][bookmark: _Ref18044329]Tablica 9 Objekti za analizu specifične potrošnje energije za grijanje
	Skupina objekata
	Broj objekata za analizu

	Bolnica
	1

	Obrazovanje
	147

	Uredske zgrade
	15

	Višestambene zgrade
	5

	Zdravstvo
	53

	Ukupno
	221



Za navedene objekte izračunata je prosječna godišnja specifična potrošnja energije za grijanje prikazana prema namjenama objekata u tablici 10 i na slici 14.



[bookmark: _Toc21089724][bookmark: _Ref17984270]Tablica 10 Specifična godišnja potrošnja energije za grijanje (kWh/m2)
	Skupina objekata
	2016
	2017
	2018
	Ukupan prosjek

	Bolnica
	227
	226
	230
	228

	Obrazovanje
	88
	74
	97
	86

	Uredske zgrade
	82
	84
	97
	88

	Višestambene zgrade
	120
	114
	133
	123

	Zdravstvo
	136
	115
	115
	122

	Ukupno - svi objekti
	99
	87
	106
	97




[bookmark: _Toc21089749][bookmark: _Ref17984302]Slika 14 Specifična potrošnja energije za grijanje (kWh/m2)
Kako je vidljivo, bolnica ostvaruju najveću specifičnu potrošnju energije za grijanje od 230 kWh/m2, što je dvostruko više od prosjeka. Slijede ih višestambene zgrade sa specifičnom potrošnjom od 133 kWh/m2, zgrade u zdravstvu s 115 kWh/m2 zatim zgrade za obrazovanje sa 97 kWh/m2 te uredske zgrade s 97 kWh/m2. 
Objekti s većom ukupnom i specifičnom potrošnjom energije za grijanje

Daljnja detaljna analiza potrošnje i specifične potrošnje energije za grijanje daje uvid u objekte koji imaju relativno veću ukupnu odnosno specifičnu potrošnju energije za grijanje. Kako bi se izdvojili ti objekti određene su granične vrijednosti ovih indikatora. Granična vrijednost ukupne potrošnje energije za grijanje određena je u iznosu od 800 MWh godišnje, tako da 10 objekata ima veću potrošnju od granične, dok se za graničnu vrijednost specifične potrošnje energije za grijanje odredilo 315 kWh/m2, tako da 10 objekata ima veću specifičnu potrošnju od granične. Rezultat je bila podjela objekata na četiri specifična kvadranta, koji su objašnjeni u nastavku. 

[image: ]
[bookmark: _Toc21089750]Slika 15 Ukupna i specifična potrošnja energije za grijanje

I. Kvadrant
Objekte iz ovog kvadranta karakterizira visoka specifična i visoka ukupna potrošnja energije za grijanje. Ovi objekti su najpodobniji kandidati za energetsku obnovu iz razloga što se energetskom obnovom mogu postići veće uštede u odnosu na objekte iz ostalih kvadranata.
[bookmark: _Toc21089725]Tablica 11 Objekt velike ukupne i specifične potrošnje energije za grijanje
	Naziv objekta
	Specifična potrošnja električne energije (kWh/m2)
	Ukupna potrošnja električne energije (kWh)
	Površina objekta (m2)

	Graditeljsko-geodetska škola Osijek
	333
	1.110.888
	3.336






II. Kvadrant
Objekte iz ovog kvadranta karakterizira velika ukupna potrošnja energije za grijanje te su prikazani u tablici 12.
[bookmark: _Toc21089726][bookmark: _Ref18058680]Tablica 12 Objekti velike ukupne potrošnje energije za grijanje
	Naziv objekta
	Specifična energija za grijanje (kWh/m2)
	Ukupna potrošnja (kWh)
	Površina objekta (m2)

	Opća županijska bolnica Našice - kompleks
	230
	2.427.824
	10.562

	Dom za starije i nemoćne osobe Osijek - kompleks
	147
	2.039.802
	13.912

	OBŽ, Županijska - kompleks
	87
	1.332.000
	15.233

	Poljoprivredna i veterinarska škola Osijek
	231
	1.228.458
	5.318

	Ugostiteljsko - turistička škola
	308
	1.061.676
	3.447

	Tehnička škola i prirodoslovna gimnazija R. Boškovića Osijek, Medicinska škola Osijek - kompleks
	239
	908.708
	3.796

	DZ Đakovo - kompleks
	198
	902.895
	4.568

	OŠ "J.J. Strossmayera" Đurđenovac 
	161
	896.526
	5.584

	Ekonomska škola Braće Radić i Srednja strukovna škola Antuna Horvata, Đakovo
	203
	880.607
	4.332



Bitno je naglasiti da je energetska obnova započela na sljedećim objektima: Opća županijska bolnica Našice, Dom za starije i nemoćne osobe Osijek, Tehnička škola i prirodoslovna gimnazija R. Boškovića Osijek, OŠ "J.J. Strossmayera" Đurđenovac i Ekonomska škola Braće Radić i Srednja strukovna škola Antuna Horvata, Đakovo.
III. Kvadrant
Objekti iz ovog kvadranta predstavljaju normalnu specifičnu potrošnju energije za grijanje i malu ukupnu potrošnju energije za grijanje. Kao takvi nisu pogodni za energetsku obnovu, budući da će apsolutne uštede biti minimalne.
IV. Kvadrant
Objekti iz ovog kvadranta ostvaruju visoku specifičnu potrošnju energije za grijanje te su također dobri kandidati za energetsku obnovu a prikazani su u tablici 13.


[bookmark: _Toc21089727][bookmark: _Ref18060596]Tablica 13 Objekti velike specifične potrošnje energije za grijanje
	Naziv objekta
	Specifična energija za grijanje (kWh/m2)
	Ukupna potrošnja (kWh)
	Površina objekta  (m2)

	OBŽ, Trg Ante Starčevića 1
	896
	181.955
	203

	PŠ Novi Perkovci
	795
	40.359
	51

	PŠ Bokšić
	768
	46.068
	60

	PŠ Seona
	536
	37.519
	70

	PŠ Bokšić Lug
	446
	35.718
	80

	PŠ Klokočevci
	394
	55.200
	140

	DZ Osijek - Stomatološka poliklinika
	388
	167.951
	432

	PŠ Šaptinovci
	358
	27.600
	77

	Upravni odjel za prostorno uređenje i graditeljstvo, Europske avenije 11, Osijek
	358
	143.000
	400



Iz tablice je vidljivo da bi pogodan objekt za energetsku obnovu bio ured Osječko‑baranjske županije koji ima izrazito visoku specifičnu energetsku potrošnju, kao i visoku ukupnu potrošnju.
Prije planiranja energetske obnove, prvi preporučeni korak je provjera podataka unesenih u ISGE, a zatim ukoliko se pokaže da je unos podataka ispravan, preporučljivo je napraviti izvid realnog stanja, a tek onda donositi odluke o energetskoj obnovi.

Potrošnja električne energije

Kako bi se provela analiza specifične potrošnje električne energije potrebna su dva podatka: podatak o ukupnoj potrošnji električne energije tog objekta i podatak o korisnoj površini tog objekta. Analiza je provedena na 274 objekata, a broj objekata po skupinama prikazan je u tablici 14.
[bookmark: _Ref21002259][bookmark: _Ref21002250][bookmark: _Toc21089728][bookmark: _Ref18060636]Tablica 14 Objekti za analizu specifične potrošnje električne energije
	Skupina objekata
	Broj objekata za analizu

	Bolnica
	1

	Obrazovanje
	176

	Uredske zgrade
	18

	Višestambene zgrade
	5

	Zdravstvo
	74

	Sveukupno
	274



Za navedene objekte izračunata je prosječna godišnja specifična potrošnja električne energije te prikazana prema namjenama objekata (Tablica 15 i Slika 16).

[bookmark: _Ref17995839][bookmark: _Toc21089729]Tablica 15 Specifična potrošnja električne energije (kWh/m2)
	Skupina objekata
	2016
	2017
	2018
	Ukupan prosjek

	Bolnica
	78
	76
	76
	77

	Obrazovanje
	21
	26
	28
	25

	Uredske zgrade
	29
	34
	34
	32

	Višestambene zgrade
	68
	67
	61
	65

	Zdravstvo
	36
	49
	48
	45

	Ukupno - svi objekti
	27
	33
	35
	32


[bookmark: _Ref17995848] 

[bookmark: _Ref18060805][bookmark: _Toc21089751]Slika 16 Specifična potrošnja električne energije (kWh/m2)

Pozitivan trend smanjenja specifične potrošnje električne energije vidljiv je kod višestambenih zgrada. Stagnacija je primjetna na bolnici, dok je negativan trend rasta vidljiv kod uredskih zgrada, u zdravstvu i u obrazovanju.

Objekti s većom ukupnom i specifičnom potrošnjom električne energije

Daljnja detaljna analiza potrošnje i specifične potrošnje električne energije dala je uvid u objekte koji ostvaruju veću ukupnu odnosno specifičnu potrošnju.  Kako bi se izdvojili ti objekti određene su granične vrijednosti ovih indikatora. Za graničnu vrijednost ukupne potrošnje električne energije koristilo se 275 MWh godišnje, tako da 10 objekata ima veću potrošnju od granične, dok je za graničnu vrijednost specifične potrošnje električne energije određeno 156 kWh/m2, tako da 10 objekata ima veću specifičnu potrošnju od granične. Rezultat je bila podjela objekata na četiri specifična kvadranta, koji će biti objašnjeni u nastavku.
[image: ]

[bookmark: _Ref19870075][bookmark: _Toc21089752]Slika 17 Ukupna i specifična potrošnja električne energije

I. Kvadrant
Objekte iz ovog kvadranta karakterizira visoka specifična i visoka ukupna potrošnja električne energije. Ovi objekti su najpodobniji kandidati za energetsku obnovu. Pregled objekata sa izračunatim vrijednostima dan je u tablici 16.
[bookmark: _Toc21089730][bookmark: _Ref18049548]Tablica 16 Objekti velike ukupne i specifične potrošnje električne energije
	Naziv objekta
	Specifična potrošnja električne energije (kWh/m2)
	Ukupna potrošnja električne energije (kWh)
	Površina objekta (m2)

	Graditeljsko-geodetska škola Osijek
	333
	1.110.888
	3.336

	Poljoprivredna i veterinarska škola Osijek
	231
	1.228.458
	5.318

	OŠ "I. B. Mažuranić" Strizivojna - kompleks
	163
	374.248
	2.296

	DZ Valpovo
	163
	284.109
	1.743



II. Kvadrant
[bookmark: _Hlk18057653]Objekte iz ovog kvadranta karakterizira velika ukupna potrošnja električne energije te su prikazani u tablici 17.
[bookmark: _Toc21089731][bookmark: _Ref18051716]Tablica 17 Objekti velike ukupne potrošnje električne energije
	Naziv objekta
	Specifična potrošnja električne energije (kWh/m2)
	Ukupna potrošnja električne energije (kWh)
	Površina objekta (m2)

	Opća županijska bolnica Našice - kompleks
	76
	805.077
	10.562

	Dom za starije i nemoćne osobe Osijek - kompleks
	44
	609.810
	13.912

	Učenički dom Hrvatskog Radiše Osijek
	131
	440.160
	3.360

	OŠ "M. Gubec" Magadenovac - kompleks
	143
	396.825
	2.775

	Isusovačka klasična gimnazija, Osijek
	146
	395.514
	2.709

	OŠ "I. B. Mažuranić" Strizivojna - kompleks
	163
	374.248
	2.296

	DZ Đakovo - kompleks
	61
	279.385
	4.568



Bitno je naglasiti kako je na sljedećim objektima energetska obnova započela: Opća županijska bolnica Našice - kompleks, Dom za starije i nemoćne osobe Osijek - kompleks i OŠ "M. Gubec" Magadenovac - kompleks. 
III. Kvadrant
Objekti iz ovog kvadranta predstavljaju normalnu specifičnu potrošnju električne energije i malu ukupnu potrošnju energije.
IV. Kvadrant
Objekti iz ovog kvadranta ostvaruju visoku specifičnu potrošnju električne energije te su također dobri kandidati za energetsku obnovu, a prikazani su u tablici 18.




[bookmark: _Toc21089732][bookmark: _Ref18051972]Tablica 18 Objekti velike specifične potrošnje električne energije
	Naziv objekta
	Specifična potrošnja električne energije (kWh/m2)
	Ukupna potrošnja električne energije (kWh)
	Površina objekta (m²)

	Osnovna glazbena škola "Kontesa Dora" Našice
	264
	148.104
	561

	Poljoprivredna i veterinarska škola Osijek
	231
	1.228.458
	5.318

	Ambulanta Beketinci
	207
	20.735
	100

	Ambulanta Čepinski Martinci
	195
	18.870
	97

	Ambulanta Šodolovci
	169
	18.414
	109

	Poliklinika "SUVAG", Osijek
	162
	64.800
	400

	Ambulanta Belišće
	157
	188.871
	1.203



U ovoj skupini objekata nalaze se četiri ambulante male površine, koje nemaju zabilježen utrošak ni jednog drugog energenta, a velika specifična potrošnja proizlazi iz činjenice da navedeni objekti za grijanje prostora koriste električnu energiju.
[bookmark: _Toc434237020][bookmark: _Ref457494056][bookmark: _Ref462664635][bookmark: _Toc430079760]

[bookmark: _Toc21089699]Vozni park javnog sektora Osječko-baranjske županije

Osječko-baranjska županija koristi se sa šesnaest službenih automobila, od čega je 8 automobila starosti do 4 godini, a 8 automobila je staro 5 ili više godina. Prosječna starost voznog parka jednaka 4,75 godina.
Na temelju podataka o potrošnji goriva i prijeđenoj kilometraži svih vozila u prvih šest mjeseci 2019. godine, napravljena je procjena ukupne godišnje potrošnje goriva i prijeđene kilometraže (Tablica 19).
[bookmark: _Ref19187623][bookmark: _Toc21089733]Tablica 19 Vozni park Osječko-baranjske županije
	Parametar
	Iznos

	Broj vozila
	16

	Prosječna starost vozila
	4,75

	Ukupna godišnja kilometraža svih vozila
	425.086 km

	Prosječna godišnja kilometraža jednog vozila
	26.568 km

	Ukupna godišnja potrošnja svih vozila
	27.310 l

	Prosječna godišnja potrošnja jednog vozila
	1.707 l

	Prosječna potrošnja vozila
	6,42 l/100 km




Prilikom buduće zamjene vozila u voznom parku, Osječko-baranjska županija će uzeti u obzir smjernice definirane nacrtom NECP-a (Nacionalni energetski i klimatski plan) u kojemu je predviđena mjera u kojoj se definira potreba da se transponiraju revidirane obveze iz Direktive o promicanju čistih vozila u cestovnom prijevozu u cilju podupiranja mobilnosti s niskom razinom emisija, u kontekstu kupnje, leasinga, unajmljivanja ili najma s pravom otkupa vozila za cestovni prijevoz koje sklapaju javni naručitelji ili naručitelji ako su obvezni primjenjivati postupke javne nabave.




[bookmark: _Toc21089700]Prijedlog mjera energetske učinkovitosti 

U nastavku poglavlja dan je pregled predloženih mjera za poboljšanje energetske učinkovitosti na području Osječko-baranjske županije. Mjere su podijeljene prema podsektorima neposredne potrošnje - industrija, promet i sektor opće potrošnje. 
Mjere energetske učinkovitosti dijele se na kategorije provedbe ovisno o načinu i odgovornostima u provedbi na sljedeći način:
1. Mjere koje obveznik planiranja provodi samostalno - primjer takvih mjera je zamjena uredskih aparata energetski učinkovitim, zamjena voznog parka, obnova zgrada kojima se koristi obveznik planiranja i/ili društva nad kojima ima upravljačka prava kao i drugih zgrada u vlasništvu obveznika, trening eko vožnje za zaposlene kod obveznika planiranja i slično. Smatra se da mjere obveznik planiranja provodi samostalno i ako su sufinancirane iz nekog drugog izvora, a u planu se navodi planirani iznos vlastitih sredstava i planirani izvor sufinanciranja. Iznos vlastitih sredstava se dokazuje i planom proračuna obveznika planiranja za godinu koja je obuhvaćena planom.
2. Mjere koje obveznik planiranja sufinancira - odnosi se na mjere koje provode subjekti nad kojima obveznik planiranja nema upravljačka prava. Primjeri su programi sufinanciranja mjera kod građana ili poduzetnika, a takve mjere uključuju i one mjere u kojima se uz sufinanciranje obveznika planiranja koriste i sredstva iz drugih izvora, poput sredstava FZOEU, EU fondova, ministarstava, itd.
3. Mjere koje obveznik planiranja ugovara - odnosi se na mjere u kojima obveznik planiranja ima ovlasti ugovoriti provedbu mjera, ali ne snosi rizike provedbe takvih mjera i ne financira ih svojim sredstvima. Primjer je provedba energetske obnove zgrada obveznika planiranja kao energetske usluge i provedba projekata javno-privatnog partnerstva. Primjer takvih mjera je ESCO (Energy Service Company) model: tijekom otplate investicije za energetsku učinkovitost, korisnik plaća jednaki iznos za troškove energije kao prije provedbe projekta koji se dijeli na stvarni (smanjeni) trošak za energiju te trošak za otplatu investicije. Nakon otplate investicije, ESCO tvrtka izlazi iz projekta i sve predaje korisniku.
4. Mjere koje obveznik planiranja provodi - odnosi se na mjere u kojima obveznik planiranja sudjeluje i/ili odlučuje u provedbi, ali ih ne financira/sufinancira vlastitim sredstvima i ne snosi rizike vezane uz provedbu. Primjer takve mjere je provedba info kampanje koja je potpuno financirana iz drugog izvora, ali je za provedbu zadužen obveznik planiranja i/ili društva nad kojima obveznik planiranja ima upravljačka prava. Ako se rad na provedbi takve mjere ne financira iz vanjskog izvora, smatra se da ih obveznik planiranja sufinancira iznosom vrijednosti utrošenog rada zaposlenih, te ne spadaju u ovu kategoriju.
5. Mjere s posrednim učinkom na obveznika planiranja - odnosi se na mjere u kojima obveznik planiranja stvara preduvjete za provedbu drugih mjera koje provodi samostalno. Primjer je priprema kriterija energetske učinkovitosti u javnoj nabavi, ili studije i analize potencijala za povećanje energetske učinkovitosti. Pri planiranju ovih mjera procjenjuju se troškovi koji proizlaze iz stvarnih troškova obveznika planiranja (troškovi vanjskih izrađivača i studija) i troška rada zaposlenih, ali ne procjenjuju se uštede, s obzirom da će uštede biti utvrđene kada se pojedine mjere budu provodile. Primjer takve mjere je i izrada energetskih certifikata. Snimanjem trenutnog stanja objekta dobiva se uvid u slabe i neučinkovite elemente, a isto predstavljaju budući potencijal za provedbu mjere, no sam po sebi energetski certifikat ne predstavlja uštedu, ali predstavlja trošak.
Kategorija mjere označava način izračuna ušteda te mjere. Sukladno preporuci Nacionalnog koordinacijskog tijela za energetsku učinkovitost definirane su tri kategorije mjera:
1. Mjere za koje postoji metodologija definirana u Pravilniku o sustavu za praćenje, mjerenje i verifikaciju ušteda ("Narodne novine" broj 71/15.)
· njihovu uštedu potrebno je izračunati prema navedenoj metodologiji.
2. Mjere kojima se ušteda utvrđuje mjerenjem
· ukoliko postoje mjere kojima se ušteda energije utvrđuje mjerenjem potrošnje onda se njihova ušteda proračunava na način kako je opisano u Pravilniku o sustavnom gospodarenju energijom u javnom sektoru ("Narodne novine" broj 18/15. i 6/16.). U navedenom Pravilniku ušteda energije se utvrđuje razlikom mjerene potrošnje energije i referentne potrošnje energije.
3. Mjere za koje ne postoji metodologija izračuna uštede
· za specifične mjere koje nisu propisane metodologijom (npr. mjere u industriji), uštede se određuju po projektu, a procjenjuju ih za to ovlaštene stranke.

[bookmark: _Toc21089701]Sektor opće potrošnje

Sektor opće potrošnje predstavlja svu potrošnju koja se realizira u objektima koji se nalaze na području jedinice regionalne samouprave, a isključuje potrošnju ostvarenu u industriji i prometu.
Javne zgrade

Podaci za javne zgrade dobiveni su iz ISGE sustava. Sukladno dobivenim podacima, provedena je analiza kako bi se predložile mjere za poboljšanja energetske učinkovitosti. Mjere poboljšanja energetske učinkovitosti usklađene su sa nastojanjima i mogućnostima Osječko-baranjske županije. Predložene mjere predstavljaju ostvarivi minimum, drugim riječima, osim navedenih mjera i navedenog broja objekata postoji realna mogućnost ostvarivanja i drugih, nenavedenih mjera, nadalje zavisno o izvorima financija i financijskim modelima koji će biti raspoloživi tijekom razdoblja provedbe Akcijskog plana, kao i uvrštavanja dodatnih objekata bilo da se radi o državnim ili europskim instrumentima.
Plan Osječko-baranjske županije je provedba mjere energetske obnove za 26 osnovnih i područnih škola, četiri srednje škole, dva doma za starije i nemoćne osobe, dvije zdravstvene stanice i jedne opće bolnice. Ukupna korisna površina objekata zahvaćena energetskom obnovom iznosila bi preko 62.000 m2.
Ukupna investicija za obnovu ovih 35 objekata iznosila bi 116 milijuna kuna s PDV-om (ovaj iznos odnosi se samo na vrijednost projekata), dok bi ostvarene uštede iznosile preko 7.600.000 kWh godišnje s redukcijom emisija CO2 od 3.000 tona godišnje.
	Naziv mjere
	Integralna obnova javnih zgrada

	Kategorija provedbe
	Mjere koje obveznik planiranja provodi samostalno / Mjere koje obveznik planiranja ugovara

	Kategorija mjere
	Integralna mjera obnove postojećih zgrada javne namjene, obnova toplinske izolacije, zamjena postojećih instalacija ili novih rasvjetnih tijela

	Opis mjere
	Obnova toplinske izolacije objekta rezultira povećanjem energetske učinkovitosti kao ušteda u potrošnji energenata za zagrijavanje prostora, smanjenjem troškovi za režije, smanjenjem emisija stakleničkih plinova, povećanjem funkcionalnosti objekta kao i objektivnim poboljšanjem izgleda objekta
Nova instalacija ili zamjena sustava grijanja i sustava za pripremu potrošne tople vode (PTV) podrazumijeva modernizaciju postojećeg sustava grijanja, kao i efikasnije upravljanje istim, što rezultira uštedama u potrošnji primarnih energenata, sukladno tome i smanjenjem emisije stakleničkih plinova te smanjenjem troškova za režije.
Zamjena postojećih ili instalacija novih rasvjetnih tijela podrazumijeva zamjenu dotrajalih, neučinkovitih rasvjetnih tijela, novim visokoučinkovitim što rezultira uštedama u potrošnji električne energije, smanjenju troška kao i optimizaciju rasvjete za ugodniji boravak u objektima.
Obnova toplinske izolacije objekta rezultira povećanjem energetske učinkovitosti kao ušteda u potrošnji energenata za zagrijavanje prostora, smanjenjem troškovi za režije, smanjenjem emisija stakleničkih plinova, povećanjem funkcionalnosti objekta kao i objektivnim poboljšanjem izgleda objekta.
Navedenim mjerama obuhvatilo bi se minimalno:
26 osnovnih i područnih škola,
4 srednje škole
2 doma za starije i nemoćne osobe,
2 zdravstvene stanice,
1 opća bolnica.
Ukupna korisna površina koja je obuhvaćena planiranom mjerom iznosi 64.000 m2.

	Iznos uštede
	7.600 MWh / 3.000 tCO2

	Životni vijek mjere
	12 - 25 godina

	Očekivani iznos investicije
	Minimalno 116 mil. kuna

	Planirani iznos vlastitog ulaganja
	40 - 60 % (Ovisno o modelu sufinanciranja)

	Izvor sufinanciranja
	FZOEU, ministarstva, APN, financijski instrumenti, vlastiti proračun

	Rokovi provedbe
	2020. – 2022. godina

	Način praćenja
	Sustav za mjerenje i verifikaciju ušteda (SMiV)



Uvidom u ISGE sustav, izdvojeni su objekti u kojima se koristi ekstra lako loživo ulje kao primarni energent za grijanje. U tablici su navedeni objekti za koje se preporuča zamjena energenta.

	Naziv mjere
	Povećanje energetske učinkovitosti – zamjena energenta

	Kategorija provedbe
	Mjere koje obveznik planiranja provodi samostalno

	Kategorija mjere
	Nova instalacija i/ili zamjena sustava grijanja i sustava za pripremu potrošne tople vode (PTV)

	Opis mjere
	Mjera podrazumijeva zamjenu postojećeg primarnog energenta – ekstra lako loživo ulje, novim, ekološki prihvatljivijim energentom kao što su peleti ili prirodni plin (ukoliko se pokaže da je prirodni plin isplativiji energent) u osnovnim i područnim školama na području Osječko‑baranjske županije.
Nadalje, mjera podrazumijeva i povećanje učinkovitosti sustava grijanja, time smanjujući ukupnu potrošnju primarne energije.
Ukupni potencijal za provedbu ove mjere je 18 osnovnih i područnih škola, pri čemu je ukupna korisna površina koja je obuhvaćena planiranom mjerom iznosi 66.000 m2.

	Iznos uštede
	350 MWh / 500 tCO2

	Životni vijek mjere
	10 – 15 godina

	Očekivani iznos investicije
	8.000.000 kuna

	Planirani iznos vlastitog ulaganja
	Ovisno o modelu sufinanciranja

	Izvor sufinanciranja
	FZOEU, ministarstva, APN, financijski instrumenti 

	Rokovi provedbe
	2020. – 2022. godina

	Način praćenja
	Sustav za mjerenje i verifikaciju ušteda (SMiV)



Zamjena ekstra lakog loživog ulja peletima ili prirodnim plinom pozitivno utječe na okoliš; smanjuje se emisija CO2, smanjuje se količina energije koja je potrebna za grijanje, budući da su novi kotlovi za toplu vodu vrlo učinkoviti (η > 90%), kao i operativni trošak za grijanje. Sve strože regulacije EU, kao i nusprodukti izgaranja loživog ulja rizik su i štetnost okolišu i lokalnoj zajednici te bi se investicija zamjene energenta pozitivno odrazila na stanje u Osječko-baranjskoj županiji.

Osim provedbe mjera za poboljšanje energetske učinkovitosti u postojećim zgradama javnog sektora, valja istaknuti i plan izgradnje novih objekata čije je projektiranje u tijeku, a radi se o energetski učinkovitim zgradama u skladu sa svim važećim tehničkim standardima. Planirane zgrade su sljedeće:
1. Centar za gospodarenje otpadom Orlovnjak
2. Regionalni distributivni centar za voće i povrće
3. 1. gimnazija Osijek
4. Gospodarski centar Osijek

Kućanstva 

Dosadašnje iskustvo provedbe sufinanciranja programa povećanja energetske učinkovitosti pokazalo je da je vrlo mali broj kućanstava koja žive u obiteljskim kućama zainteresiran za uključivanje u provedbu mjera koje se tiču subvencioniranja ugradnje obnovljivih izvora energije, no da su zainteresirani za obnovu vanjske ovojnice kuća, budući da vanjska ovojnica osim povećanja energetske učinkovitosti i smanjenja emisija stakleničkih plinova pozitivno utječe na izgled objekta kao i smanjenje troškova za grijanje, a time povećava kućni budžet za druge namjene. Uz dosadašnje oblike potpora, za naredno se razdoblje razmatra uvođenje novog mehanizma potpora tih obnova u obliku vaučera. 
Kao i u proteklom provedbenom razdoblju, Osječko-baranjska županija nastaviti će s provedbom mjere integralne obnove stambenih objekata, a iznosi sufinanciranja od strane županije ovisiti će o ostalim izvorima sufinanciranja.
	Naziv mjere
	Integralna mjera obnove stambenih objekata

	Kategorija provedbe
	Mjere koje obveznik planiranja sufinancira

	Kategorija mjere
	Integralna obnova postojećih stambenih zgrada

	Opis mjere
	Cilj mjere je poticanje povećanja energetske učinkovitosti kod fizičkih osoba za višestambene zgrade i obiteljske kuće na području Županije u kojima bi se ostvarila ušteda u potrošnji energenata za zagrijavanje stambenog prostora, manji režijski troškovi kućanstva, kvalitetnija toplinska učinkovitost i manji troškovi održavanja, uz značajno smanjenje emisije stakleničkih plinova.
Mogućnost sufinanciranja ugradnje sustava sa: solarnim toplinskim kolektorima za pripremu potrošne tople vode ili za pripremu potrošne tople vode i potpore grijanju, kotlovima na drvnu sječku/pelete ili pirolitičkim kotlovima na drva za pripremu potrošne tople vode i grijanje i dizalicama topline (zemlja-voda, voda-voda, zrak-voda) za pripremu potrošne tople vode, grijanje i hlađenje. Mjera obuhvaća i povećanje energetske učinkovitosti sustava grijanja ugradnjom plinskih kondenzacijskih kotlova.
Preduvjet za energetsku obnovu stambenog objekta je projektna dokumentacija. Obnova zgrade minimalno uključuje toplinsku izolaciju vanjske ovojnice, a prema mjerama iz glavnog projekta kojima se smanjuje potrošnja toplinske energije u zgradi. 
Mjera uključuje:
Poticanje integralne obnove stambenih zgrada:
- Izrada projektne dokumentacije,
- Povećanje toplinske zaštite vanjske ovojnice,
- Zamjena vanjske stolarije,
- Obnova krovišta.
Opseg provedbe: 35.000 m2 godišnje.

	Iznos uštede
	7.500 MWh godišnje/ 2.100 tCO2 (godišnje)

	Životni vijek investicije
	20 godina

	Očekivani iznos investicije
	52.000.000 kuna

	Planirani iznos vlastitog ulaganja
	8.000.000 kuna

	Izvor sufinanciranja
	FZOEU, ministarstva, APN, privatni kapital, financijski instrumenti

	Rokovi provedbe
	2020. - 2022. godina 

	Način praćenja
	Sustav za mjerenje i verifikaciju ušteda (SMiV)



[bookmark: _Toc21089702]Sektor prometa

Potrošnja energije u sektoru prometa čini znatan dio potrošnje na području Osječko‑baranjske županije, a važnost prometa za smanjenje potrošnje energije i emisije stakleničkih plinova prepoznata je i kroz resurse alocirane upravo na sektor prometa.
U sektoru prometa predviđene su dvije mjere za poboljšanje energetske učinkovitosti za čiju provedbu je izravno zadužena Osječko-baranjska županija:
· Zamjena vozila energetski učinkovitijim prilikom obnove voznog parka
· Trening i promocija eko vožnje.

	Naziv mjere
	Zamjena vozila energetski učinkovitijim prilikom obnove voznog parka

	Kategorija provedbe
	Mjere koje obveznik planiranja provodi samostalno

	Kategorija mjere
	Zamjena postojećih i kupovina novih, učinkovitijih vozila

	Opis
	Trenutno je u Hrvatskoj na snazi Zakon o promicanju čistih i energetski učinkovitih vozila u cestovnom prometu ("Narodne novine" broj 127/13.), koji definira da svi naručitelji i prijevoznici koji obavljaju javni linijski prijevoz putnika na temelju ugovora o obavljanju javnih usluga, pri kupnji vozila za cestovni prijevoz moraju uzeti u obzir energetske učinke i učinke na okoliš istog tijekom razdoblja eksploatacije vozila.
Nacrtom NECP-a predviđena je mjera u kojoj se definira potreba da se transponiraju revidirane obveze iz Direktive o promicanju čistih vozila u cestovnom prijevozu u cilju podupiranja mobilnosti s niskom razinom emisija, u kontekstu kupnje, leasinga, unajmljivanja ili najma s pravom otkupa vozila za cestovni prijevoz koje sklapaju javni naručitelji ili naručitelji ako su obvezni primjenjivati postupke javne nabave i operateri za ispunjavanje obveza obavljanja javnih usluga na temelju ugovora o javnim uslugama.

Na tom tragu, Osječko-baranjska županija će uzeti u obzir navedene smjernice prilikom obnove voznog parka županije. 

	Iznos uštede 
	16.092 kWh / 4,78 tCO2 (godišnje)

	Životni vijek mjere
	10 godina

	Očekivani iznos investicije
	824.000

	Planirani iznos vlastitog ulaganja
	60 - 100% (ovisno o udjelu financijskih sredstava drugih dionika)

	Izvor sufinanciranja
	FZOEU, Proračun Osječko-baranjske županije

	Rokovi provedbe
	2020. - 2022. godina

	Način praćenja
	Osječko-baranjska županija - SMIV



	Naziv mjere
	Trening i promocija eko vožnje

	Kategorija provedbe
	Mjere koje obveznik planiranja provodi samostalno

	Kategorija mjere
	Poticanje eko vožnje

	Opis
	Ovom mjerom želi se postići maksimalna razina osviještenosti svih
građana i vozača u Republici Hrvatskoj o prednostima eko vožnje,
kroz aktivno provođenje treninga eko vožnje te promotivnim
aktivnostima među vozačima koji su stekli licencu prije donošenja
Pravilnika o osposobljavanju kandidata za vozače ("Narodne
novine" broj 13/09.).

Posebni elementi nacionalne kampanje trebaju biti posvećeni edukaciji o eko vožnji za: vozače osobnih automobila, autobusa i teretnih vozila > 3,5 tone.

Ovom mjerom predviđa se uključivanje vozača službenih vozila u nadležnosti jedinice lokalne samouprave u program edukacije eko vožnje i promocijom eko vožnje među svim građanima županije.

Osječko-baranjska županija će organizirati trening eko vožnje za 22 zaposlenika županijske uprave.

	Iznos uštede 
	17.500 kWh / 4,5 tCO2

	Životni vijek mjere
	5 godina

	Očekivani iznos investicije
	15.000 kn godišnje (ovisno o udjelu financijskih sredstava drugih dionika)

	Planirani iznos vlastitog ulaganja
	7.500 - 10.000 kn godišnje (ovisno o udjelu financijskih sredstava drugih dionika)

	Izvor sufinanciranja
	FZOEU, Proračun Osječko-baranjske županije

	Rokovi provedbe
	2020. - 2022. godina

	Način praćenja
	Osječko-baranjska županija - SMIV



[bookmark: _Toc21089703]Sektor industrije

Republika Hrvatska je svojom energetskom politikom, prije svega Nacionalnim akcijskom planom energetske učinkovitosti, odredila provedbu nekoliko mjera energetske učinkovitosti u industriji. Unatoč toma što jedinice lokalne i regionalne samouprave nisu izravno nadležne za provedbu navedenih mjera, Osječko-baranjska županija će raditi na promociji mjera energetske učinkovitosti u industriji te raditi na unaprjeđenju komunikacije između javne uprave i institucija te poslovnih subjekata.



[bookmark: _Toc21089704]Sumarni prikaz predloženih mjera

Za bolji pregled, mjere poboljšanja energetske učinkovitosti su u nastavku prikazane sumarno u tablici. Očekivani iznos svih investicija je 176,8 milijuna kuna (s PDV-om) pri čemu planirana vlastita ulaganja iznose od 54,9 do 78,4 milijuna kuna svojih sredstava (ovisno o udjelu financijskih sredstava drugih dionika).

[bookmark: _Toc21089734]Tablica 20 Sumarni pregled svih mjera poboljšanja energetske učinkovitosti
	Naziv mjere
	Očekivani iznos investicije (kn s PDV-om)
	Planirani iznos vlastitog ulaganja (kn s PDV-om)

	Mjere koje obveznik planiranja sufinancira

	Integralna mjera obnove višestambenih zgrada
	52.000.000
	8.000.000

	Ukupno
	52.000.000
	8.000.000

	Mjere koje obveznik planiranja provodi samostalno / mjere koje obveznik planiranja ugovara

	Integralna obnova javnih zgrada / obnova vanjske ovojnice javnih zgrada / učinkovita rasvjeta
	116.000.000+
	 46.400.000 – 69.600.000+

	Povećanje energetske učinkovitosti – zamjena energenta
	8.000.000
	nepoznato

	Zamjena vozila energetski učinkovitijim prilikom obnove voznog parka
	824.000
	494.400 – 824.000

	Trening i promocija eko vožnje
	15.000
	7.500 – 10.000

	Ukupno
	124.839.000+
	46.901.900 – 70.434.000+

	Sveukupno
	176.839.000+
	54.901.900 – 78.434.400+



[bookmark: _Toc21089735]Tablica 21 Sumarni pregled mjera prema kategoriji provedbe
	Naziv mjere
	Očekivani iznos investicije (kn)
	Planirani iznos vlastitog ulaganja (kn)

	Mjere koje obveznik planiranja sufinancira
	52.000.000
	8.000.000

	Mjere koje obveznik planiranja provodi samostalno / mjere koje obveznik planiranja ugovara
	124.839.000+
	46.901.900 – 70.434.000+

	Ukupno
	176.839.000+
	54.901.900 – 78.434.400+





[bookmark: _Toc21089705]Način praćenja izvršenja plana i izvještavanja

[bookmark: _Toc462840835][bookmark: _Toc420054834]Praćenje izvršenja plana te pravodobno izvještavanje o implementiranim mjerama i aktivnostima važan je segment u provedbi mjera energetske učinkovitosti.
Važnost praćenja ušteda energije prepoznata je i u Zakonu o energetskoj učinkovitosti u kojem se prema članku 22. definira Sustav za praćenje, mjerenje i verifikaciju ušteda energije kao računalni sustav za prikupljanje, obradu i verifikaciju informacija o energetskoj učinkovitosti i ostvarenim uštedama energije (SMIV). Navedeni sustav vodi i održava Nacionalno koordinacijsko tijelo (organizacijska jedinica u sklopu Ministarstva zaštite okoliša i energetike) u skladu s Pravilnikom za praćenje, mjerenje i verifikaciju ušteda energije.
Istim člankom određena je obaveza odgovornih osoba javnog sektora unositi sve potrebne informacije u Sustav za praćenje, mjerenje i verifikaciju ušteda. 
Web aplikacija SMIV koristi Metodologiju "odozdo prema gore" (engl. Bottom-up) koja je opisana u Pravilniku o metodologiji za praćenje, mjerenje i verifikaciju ušteda energije u neposrednoj potrošnji ("Narodne novine" broj 77/12.), a mjere energetske učinkovitosti se prate i verificiraju u četiri sektora neposredne potrošnje (sektor kućanstva, industrije, usluga i transporta). U registar planova pohranjuju se ciljevi i planirane mjere energetske učinkovitosti gradova, županija i općina, a registar provedenih mjera podrazumijeva pohranjivanje podataka o uštedama energije (kWh), smanjenju emisije (tCO2) i o troškovima provedbe mjera (kn). 
Web aplikacija sustava ima za cilj uspostaviti sustav za praćenje, mjerenje i verifikaciju uštedama kojim će se omogućiti kontinuirano ocjenjivanje uspješnosti politika energetske učinkovitosti te ispunjenje zadanih ciljeva.
Za kvalitetnu analizu provedenih mjera i ostvarenih ušteda potrebna je dobra komunikacija i koordinacija svih jedinica lokalne samouprave koje provode mjere energetske učinkovitosti kako bi se dobila cjelovita slika provedenih projekata i natječaja. 
Konzistentna i redovita primjena i korištenje SMIV aplikacija trebala bi olakšati navedene analize te doprinijeti cjelovitosti analize ušteda na području Županije. 
Praćenje provedbe aktivnosti i mjera propisanih ovim planom energetske učinkovitosti, odnosno postignutih ušteda, obavljat će odgovorna osoba imenovana od strane Osječko-baranjske županije kroz sustav SMIV. 


[bookmark: _Toc21089706]Izvori financiranja i financijski mehanizmi za provedbu mjera

Provedba mjera za povećanje energetske učinkovitosti i smanjenje emisija CO2 iziskuje značajna financijska ulaganja. Budući da su Hrvatskoj otvorene mogućnosti za povlačenje sredstava iz europskih strukturnih i investicijskih (ESI) fondova, potrebno je planirati što veće korištenje ovih izvora. Pri tome treba istaknuti da trenutno programsko razdoblje traje do 2020. godine, a novo programsko razdoblje korištenja ESI fondova biti će od 2021. do 2027. godine. Prioriteti i uvjeti financiranja u novom financijskom razdoblju nisu poznati pa će njihovo korištenje uvelike ovisiti o novim pravilima. Osim ESI fondova, na raspolaganju su i drugi izvori odnosno modeli financiranja, kao što su ESCO model, revolving fondovi, javno-privatno partnerstvo, koji mogu značajno doprinijeti oživljavanju investicijskih aktivnosti, a u ovom se trenutku još uvijek ne koriste u značajnoj mjeri.

[bookmark: _Toc5699062][bookmark: _Toc14540708][bookmark: _Toc21089707]Lokalni/regionalni izvori financiranja

Proračun Osječko-baranjske županije - Sredstva iz županijskog proračuna koriste se u provedbi mjera Akcijskog plana.
Javno-privatno partnerstvo (JPP) - JPP je model suradnje između javnog i privatnog sektora na području planiranja, proizvodnje, pružanja usluga, financiranja, poslovanja ili naplate javnih poslova. Javni sektor se tom prilikom javlja kao proizvođač i ponuđač takve suradnje, a privatni sektor kao partner koji potražuje takvu suradnju ukoliko može ostvariti poslovni interes i koji je dužan kvalitetno izvršavati ugovorno dobivene i definirane poslove. JPP projekti male vrijednosti mogu se izvrsno koristiti za projekte energetske obnove javnih zgrada, izgradnju nove infrastrukture i/ili za obnovu sustava javne rasvjete. 

[bookmark: _Toc5699063][bookmark: _Toc14540709][bookmark: _Toc21089708]Nacionalni izvori financiranja

Fond za zaštitu okoliša i energetsku učinkovitost (FZOEU) – FZOEU (u daljnjem tekstu: Fond) je nacionalni izvanproračunski fond osnovan s ciljem financijskog podupiranja projekata iz područja zaštite okoliša i energetike. Sredstva za financiranje aktivnosti Fonda osiguravaju se iz namjenskih prihoda od onečišćivača okoliša. Dodjela sredstava vrši se na temelju provedenih javnih natječaja. Korisnici sredstava Fonda mogu biti jedinice lokalne i područne (regionalne) samouprave te pravne i fizičke osobe. S obzirom na dostupnost ESI fondova za sufinanciranje projekata energetske obnove zgrada, industrijskih postrojenja i javne rasvjete, Fond u razdoblju od 2016. godine do sada ne osigurava sufinanciranje u ovim područjima. No, značajni su programi sufinanciranja Fonda u području čistog transporta, pogotovo nabave vozila na električni pogon. Buduće djelovanje Fonda snažno će ovisiti o prioritetima sljedećeg programskog razdoblja 2021. - 2027. za korištenje ESI fondova. 
Hrvatska banka za obnovu i razvitak (HBOR) - HBOR je državna razvojna i izvozna banka koja je uspostavila sljedeća tri programa za potporu projektima iz sektora energetike:
· ESIF Krediti za energetsku učinkovitost u zgradama javnog sektora - kreditom se financiraju troškovi provedbe projekata odobrenih u okviru Poziva na dostavu projektnih prijedloga u okviru Specifičnog cilja 4c1 Operativnog programa "Konkurentnost i kohezija 2014. - 2020." - "Smanjenje potrošnje energije u zgradama javnog sektora";
· ESIF Krediti za javnu rasvjetu - kreditom se jedinicama lokalne i područne (regionalne) samouprave financiraju troškovi provedbe projekata energetske obnove javne rasvjete;
· Program kreditiranja projekata zaštite okoliša, energetske učinkovitosti i obnovljivih izvora energije, namijenjen za financiranje projekata kojima se zaštićuje okoliš, postiže energetska učinkovitost te uvode obnovljivi izvori energije.
ESCO/EPC – ESCO (Energy Service Company / Energy Performance Contracting) predstavlja generičko ime koncepta na tržištu usluga na području energetike koje obuhvaća razvoj, izvedbu i financiranje projekata s ciljem poboljšanja energetske učinkovitosti i smanjenja troškova za pogon i održavanje. Cilj svakog projekta je smanjenje troškova za energiju i održavanje ugradnjom nove učinkovitije opreme i optimiziranjem energetskih sustava, čime se osigurava otplata investicije kroz ostvarene uštede u razdoblju od nekoliko godina ovisno o klijentu i projektu. Korisnici ESCO usluge mogu biti privatna i javna poduzeća, ustanove i jedinice lokalne samouprave. Ugovaranje energetske usluge regulirano je Uredbom o ugovaranju i provedbi energetske usluge u javnom sektoru ("Narodne novine" broj 11/15.). Na temelju Programa energetske obnove javnih zgrada za razdoblje 2014. i 2015. te 2016. - 2020. godine, Agencija za pravni promet i posredovanje nekretninama (APN) uz sufinanciranje iz Fonda provodi ovakve projekte u javnim zgradama. 

[bookmark: _Toc5699064][bookmark: _Toc14540710][bookmark: _Toc21089709]Europski izvori financiranja

Fondovi, financijske institucije i instrumenti potpore

Europski strukturni i investicijski fondovi
Kohezijski fond (CF), Europski socijalni fond (ESD) i Europski fond za regionalni razvoj (ERDF) instrumenti su Kohezijske politike, dok su Europski fond za pomorstvo i ribarstvo EMFF za 2014. - 2020. (odnosno Europski fond za ribarstvo 2007. - 2013. ) te Europski poljoprivredni fond za ruralni razvoj (EAFRD), instrumenti europske poljoprivredne i ribarske politike. Navedeni fondovi zajednički se nazivaju Europski strukturni i investicijski fondovi koji su dostupni putem natječaja. Strukturni i investicijski fondovi Europske unije namijenjeni su provedbi kohezijske politike EU, odnosno njenom ujednačenom razvitku.
U nastavku su opisani ERDF i CF jer su relevantni za financiranje i provedbu projekata energetske učinkovitosti i obnovljivih izvora energije.
Europski fond za regionalni razvoj (ERDF) - ERDF služi smanjivanju razlika u razvoju pojedinih zemljopisnih područja ili između određenih socijalnih grupa. Sredstva ovog fonda koriste istraživački centri, lokalne i regionalne vlasti, škole, korporacije, trening centri, državna uprava, mala i srednja poduzeća, sveučilišta i udruge. Osim za njih, sredstva su dostupna i za javna tijela, neke organizacije privatnog sektora (osobito mala i srednja poduzeća), nevladine organizacije te volonterske organizacije. Intervencije koje je moguće financirati iz ovog regionalnog fonda su:
· Produktivna ulaganja koja pridonose stvaranju i očuvanju održivih radnih mjesta, kroz izravne potpore za ulaganja u mala i srednja poduzeća
· Ulaganja u infrastrukturu pružanja osnovnih usluga građanima u području energetike, okoliša, prometa te informacijskih i komunikacijskih tehnologija
· Ulaganja u socijalnu, zdravstvenu i obrazovnu infrastrukturu
· Razvoj unutarnjeg potencijala podržavanjem lokalnih i regionalnih razvoja i istraživanja te inovacija
· Tehnička pomoć
Kohezijski fond (CF) - CF financira projekte kojima se unapređuje okoliš i razvija prometna infrastruktura određena kao sastavni dio Trans-europske prometne mreže. Na sufinanciranje projekata u iznosu od najviše 80 - 85% pravo imaju države članice čiji je BDP ispod 90% prosjeka Europske zajednice i koje primjenjuju nacionalni program konvergencije prema gospodarskoj i monetarnoj uniji. Između ostalog, intervencije koje je moguće financirati iz Kohezijskog fonda su:
· Okolišna infrastruktura s ciljem preuzimanja EU standarda zaštite okoliša
· Učinkovito korištenje energije i korištenje obnovljivih izvora energije
Prema Operativnom programu Konkurentnost i kohezija za razdoblje od 2014. do 2020. godine, Republika Hrvatska ima na raspolaganju kroz tematski cilj 04 - Podržavanje prelaska na niskougljično gospodarstvo u svim sektorima na raspolaganju oko 411.531,81 milijuna eura. Pri tome su za provedbu mjera iz SEAP-a najznačajniji specifični cilj 4c - Podupiranje energetske učinkovitosti, pametnog upravljanja energijom i korištenje obnovljivih izvora energije u javnoj infrastrukturi, uključujući javne zgrade te u stambenom sektoru, za kojega je alocirano oko 411,81 milijuna eura, od čega 211,81 milijuna eura za energetsku obnovu zgrada javnog sektora, 100 milijuna eura za energetsku obnovu stambenih zgrada, 80 milijuna eura za povećanje učinkovitosti sustava toplinarstva te 20 milijuna eura za energetsku obnovu sustava javne rasvjete.
U narednom razdoblju, od 2021. godine nadalje, očekuje se potpisivanje novog Sporazuma o partnerstvu između Republike Hrvatske i Europske komisije za korištenje ESI fondova, a većina ulaganja iz Europskog fonda za regionalni razvoj i Kohezijskog fonda u novom razdoblju 2021. -2027. usmjerit će se na pametniju Europu putem inovacija, digitalizacije, gospodarske preobrazbe i potpore malim i srednjim poduzećima (MSP) i zeleniju Europu bez ugljika u kojoj se provodi Pariški sporazum i ulaže u energetsku tranziciju, OIE i borbu protiv klimatskih promjena. Republika Hrvatska će ova sredstva raspodijeliti s obzirom na zadane strateške ciljeve i ključna područja intervencije koja će biti definirana u Nacionalnoj razvojnoj strategiji (NRS) za razdoblje do 2030. godine, a koja će biti izrađena do kraja 2019. godine.
Europski instrument za lokalnu energetsku podršku (European Local Energy Assistance facility - ELENA) - ELENA je inicijativa bespovratne pomoći koju su zajednički uspostavile Europska komisija i Europska investicijska banka. Cilj inicijative je pomoći jedinicama lokalne i regionalne samouprave da investiraju u energetsku učinkovitost i obnovljivu energiju na način da im se pruži tehnička pomoć u strukturiranju i implementaciji programa s ciljem privlačenja vanjskog financiranja.
Mobilizacija lokalnih energetskih investicija - Pomoć razvoju projekta (Mobilising Local Energy Investments - Project Development Assistance - MLEI - PDA) - Usmjeren je na manje projekte. Podupire razvoj samostalnih ili zajedničkih projekata za lokalne i regionalne javne vlasti koji surađuju s financijskim institucijama i fond menadžerima na mobilizaciji sredstava za pokretanje investicija u projekte održive energije. Na natječaj je moguće prijaviti projekte u rasponu ulaganja od 6 do 50 milijuna eura te 3 milijuna eura za prijavitelje iz prijelaznih regija. Prijedlozi projekata iz ovog programa moraju biti dostavljeni od strane javnih tijela, dok privatne osobe mogu sudjelovati kao partneri. Ovaj financijski instrument zapravo nadopunjuje financijski instrument ELENA-u.
Europska banka za obnovu i razvoj (EBRD) - EBRD je najmlađa međunarodna financijska institucija. Njezina misija je financirati prvenstveno projekte u privatnom sektoru (banke, proizvodnja, poduzetništvo) koji ne mogu pronaći izvor financiranja na tržištu, no samo one projekte koji potpomažu tranziciji prema tržišnoj ekonomiji i demokratskom društvu na području od srednje Europe do srednje Azije.
Instrument za povezivanje Europe (Connecting Europe Facility - CEF) - CEF je fond EU za ciljana infrastrukturna ulaganja na europskoj razini, namijenjen višedržavnim projektima. Tri su glavna područja:
· Promet - izgradnja međudržavnih prometnih koridora i povećanje energetske učinkovitosti prometa;
· Energetika - unapređenje energetske infrastrukture, povećanje sigurnosti opskrbe energijom;
· Telekomunikacije i ICT - izgradnja i razvoj brze širokopojasne infrastrukture i usluga.
Europski fond za energetsku učinkovitost (European Energy Efficiency Fund - EEE-F) - Fond je namijenjen projektima EE i OIE u gradskim sredinama. Fond kombinira financiranje pripreme projekata bespovratnim sredstvima i izdavanje dugoročnih kredita. Korisnici su primarno iz javnog sektora.
Europska investicijska banka (EIB) - EIB je financijska institucija specijalizirana za dugoročno financiranje projekata koji podupiru razvojnu politiku EU. EIB pruža usluge izdavanja dugoročnih zajmova, pružanja tehničke pomoći putem specijaliziranih instrumenata (ELENA) te financiranja rizičnog kapitala putem institucija i instrumenata.
Razvojna banka Vijeća Europe (CEB) - CEB je najstarija međunarodna financijska institucija u Europi. Ona posluje kao multilateralna razvojna banka pod kontrolom 40 zemalja članica. CEB je specifična i jedina međunarodna financijska institucija kojoj je glavno područje djelovanja financiranje socijalnih i razvojnih projekata/programa u područjima jačanja socijalnih integracija, upravljanja okolišem i podrške javnoj infrastrukturi sa socijalnom namjenom.
Zeleni klimatski fond (Green Climate Fund - GCF) - S obzirom na hitnost i ozbiljnost klimatskih promjena, svrha Fonda je značajan i ambiciozan doprinos globalnim naporima za postizanje ciljeva postavljenih od strane međunarodne zajednice u borbi protiv klimatskih promjena. Fond će doprinijeti postizanju krajnjeg cilja Okvirne konvencije Ujedinjenih naroda o promjeni klime (UNFCCC). U kontekstu održivog razvoja, Fond će poticati pomak prema niskim emisijama i klimatski−elastičnih razvojnih putova pružajući potporu zemljama u razvoju te ograničiti ili smanjiti emisije stakleničkih plinova da se prilagode klimatskim promjenama, vodeći računa o potrebama zemalja u razvoju koje su posebno osjetljive na negativne učinke klimatskih promjena.
Programi Europske unije

Mediteran 2014. - 2020. - Transnacionalni program Mediteran 2014. - 2020. nastavak je transnacionalne suradnje bez većih izmjena prihvatljivog područja iz prethodnog razdoblja, osnaživanja postojećih i izgradnje novih partnerstva, nadogradnje postignutih rezultata i daljnje razmjene iskustava između država sudionica programa. Cilj ovog programa jest učiniti cijelo područje Mediterana mjerljivim s međunarodnom konkurencijom u cilju osiguranja rasta i zaposlenosti za sljedeće generacije te podržati teritorijalnu povezanost i aktivno intervenirati u korist zaštite okoliša u logici održivog razvoja.
Središnja Europa 2014. - 2020. - Transnacionalni program Središnja Europa jedan je od najuspješnijih transnacionalnih programa u kojem sudjeluje 8 država članica Europske unije te u razdoblju od 2014. - 2020. i Republika Hrvatska kao 9. članica. Program je usmjeren na istraživanje i razvoj, zaštitu okoliša te povezivanje.
INTERREG EUROPE - Interreg Europe pomaže regionalnim i lokalnim vlastima diljem Europe u razvoju i provedbi boljih javnih politika. Stvaranjem okruženja i mogućnosti za dijeljenje rješenja nastoji se osigurati da javna ulaganja, inovacije i napori u provedbi vode do integriranog i održivog utjecaja na ljude i okoliš. Kroz program se podupiru sve aktivnosti iz jedne od sljedeće četiri kategorije: istraživanje i inovacije, konkurentnost malih i srednjih poduzeća, ekonomija s niskom razinom ugljika i ekološka učinkovitost i učinkovitost resursa.
HORIZON 2020 - Program Europske unije za istraživanje i inovacije odnosi se na razdoblje 2014. -2020., a predstavlja jednu od akcija razvoja i stvaranja novih radnih mjesta. Horizon 2020 objedinjuje sve fondove koji se tiču istraživanja i inovacija, a trenutno su pruženi u sklopu Okvirnih programa za istraživanje i tehnički razvoj, aktivnostima povezanim s inovacijom Okvirnog programa za konkurentnost i inovacije i Europskog instituta za inovacije i tehnologiju (EIP).
Program LIFE + (LIFE +) - Program LIFE+ je financijski instrument Europske unije za okoliš. Glavni cilj programa LIFE + je doprinijeti implementaciji, unapređenju i razvoju politike i zakonodavstva Europske unije o okolišu sufinanciranjem pilot projekata i demonstracijskih projekata s europskom dodanom vrijednošću. Program je usredotočen na tri glavna područja:
· Učinkovitost zaštite okoliša i resursa
· Priroda i biološka raznolikost
· Upravljanje okolišem i informiranje

Akcijski plan poboljšanja energetske učinkovitosti županije predstavlja strateški dokument koji je ujedno i obveza prema Zakonu o energetskoj učinkovitosti ("Narodne novine" broj 127/14. i 116/18.). Akcijski plan se donosi za period od tri godine i s njime se utvrđuje trogodišnja provedbena politika za poboljšanje energetske učinkovitosti na području županije. Ovaj županijski Akcijski plan izrađen je u trenutku kada se izrađuju i relevantni strateški i planski nacionalni dokumenti za sljedeće desetogodišnje razdoblje te je stoga izrađen uvažavajući izrađene i objavljene nacrte kako Strategije energetskog razvoja tako i Integriranog energetskog i klimatskog plana RH te mjere predviđene u njemu u potpunosti prate smjernice dane u ovim dokumentima.
Ovim Akcijskim planom analizirana je potrošnja energije u pojedinim sektorima potrošnje (industrija, promet, uslužni sektor, kućanstva) te ukupna energetska potrošnja na području Osječko-baranjske županije. Dodatne analize potrošnje energije provedenu su za objekte i vozni park u vlasništvu županije.
U 2018. godini ukupna potrošnja energije svih sektora Osječko-baranjske županije iznosila je 21.177 TJ godišnje, pri čemu dominiraju sektor industrije (7.237 TJ) i sektor kućanstva (7.137 TJ).
Kao ključan dio Akcijskog plana opisane su mjere energetske učinkovitosti koje se predlažu za implementaciju u narednom razdoblju na području Županije, uz analizu potrebnih financijskih sredstava za njihovu implementaciju. U pogledu mjere integralne obnove zgrada javne namjene, prioritetni objekti za obnovu su oni za koje već postoji projektna dokumentacija, dok su ostali navedeni kao prijedlog.
Praćenje izvršenja plana te pravodobno izvještavanje o implementiranim mjerama i aktivnostima ostvaruje se pomoću računalnog sustava za prikupljanje, obradu i verifikaciju informacija o energetskoj učinkovitosti i ostvarenim uštedama energije (SMIV). Navedeni sustav vodi i održava Nacionalno koordinacijsko tijelo u skladu s Pravilnikom za praćenje, mjerenje i verifikaciju ušteda energije ("Narodne novine" broj 71/15.), a koje operativno posluje kao organizacijska jedinica u sklopu Ministarstva zaštite okoliša i energetike.
U dokumentu je dan pregled izvora financiranja i financijskih mehanizama za provedbu mjera.
Prema ovom Akcijskom planu, Osječko-baranjska županija će, ovisno o udjelu financijskih sredstava drugih dionika, u periodu provedbe ukupno investirati od 54,9 do 78,4 milijuna kuna (ovisno o udjelu financijskih sredstava drugih dionika) svojih sredstava za provedbu predloženih mjera, pri čemu je ukupni iznos svih investicija 176,8 milijuna kuna.

[bookmark: _Ref18059752][bookmark: _Toc21089714]Prilog 1 - Nazivi objekata prema ISGE sustavu te odgovarajući nazivi skupine objekata


	Naziv iz ISGE-a
	Naziv skupine objekata

	Administrativna zgrada
	Uredske zgrade

	Javne zgrade
	Uredske zgrade

	Javna zgrada
	Uredske zgrade

	Poslovna zgrada
	Uredske zgrade

	Ured
	Uredske zgrade

	Centar za socijalnu skrb
	Uredske zgrade

	Objekt (općenito)
	Uredske zgrade

	Pošta
	Uredske zgrade

	Prometna zgrada
	Uredske zgrade

	Postaja
	Uredske zgrade

	Bolnica
	Bolnica

	Ambulanta
	Zdravstvo

	Centar za posjetitelje
	Zdravstvo

	Dom zdravlja
	Zdravstvo

	Lječilište
	Zdravstvo

	Ljekarna
	Zdravstvo

	Đački dom
	Višestambene zgrade

	Dječji dom
	Višestambene zgrade

	Dom (općenito)
	Višestambene zgrade

	Kuće u nizu s više stanova po lameli - zgrade
	Višestambene zgrade

	Kaznionica
	Višestambene zgrade

	Studentski dom
	Višestambene zgrade

	Stambeni blok
	Višestambene zgrade

	Stambena zgrada s više od 3 stana
	Višestambene zgrade

	Umirovljenički dom
	Višestambene zgrade

	Vojarna
	Višestambene zgrade

	Zatvor
	Višestambene zgrade

	Dječji vrtić
	Obrazovanje

	Fakultetska zgrada
	Obrazovanje

	Osnovna škola s dvoranom
	Obrazovanje

	Osnovna škola
	Obrazovanje

	Područna škola
	Obrazovanje

	Područna škola s dvoranom
	Obrazovanje

	Srednja škola s radionicama
	Obrazovanje

	Srednja škola
	Obrazovanje

	Srednja škola s dvoranom
	Obrazovanje

	Gostionica
	Ugostiteljski objekti i hoteli

	Hotel
	Ugostiteljski objekti i hoteli

	Sportska dvorana
	Sportske zgrade

	Trgovački centar
	Zgrada trgovine

	Zgrada s dućanima
	Zgrada trgovine

	Kuće s jednim stanom u nizu ili drugačije povezane zgrade s jednim stanom
	Obiteljska kuća

	Kuće s najviše 3 stana
	Obiteljska kuća

	Slobodnostojeća stambena kuća s 1 stanom
	Obiteljska kuća

	Kino
	 Ostalo 

	Knjižnica
	 Ostalo 

	Kazalište
	 Ostalo 

	Muzej
	 Ostalo 

	Društveni dom
	 Ostalo 

	Terminal
	 Ostalo 







Ostatak Republike Hrvatske	Osječko-baranjska županija	332.0714604794556	19.277598139426733	

Republika Hrvatska	Osječko-baranjska županija	84207.076533588479	66518.286662687271	



Poljoprivreda, šumarstvo i ribarstvo	Prerađivačka industrija, rudarstvo i vađenje te ostale industrije	Građevinarstvo	Trgovina na veliko i na malo, prijevoz i skladištenje, smještaj, priprema i usluživanje hrane	Informacije i komunikacije	Financijske djelatnosti i djelatnosti osiguranja	Poslovanje nekretninama	Stručne, znanstvene, tehničke, administrativne i pomoćne uslužne djelatnosti	Javna uprava i obrana, obrazovanje, djelatnosti zdravstvene zaštite i socijalne skrbi	Ostale uslužne djelatnosti	0.27093596059113301	9.3596059113300503E-2	0.10837438423645319	6.5681444991789822E-2	6.8965517241379309E-2	4.9261083743842367E-2	8.8669950738916259E-2	6.5681444991789822E-2	0.1116584564860427	7.7175697865353041E-2	


Para i vrela voda	Električna energija	Prirodni plin	Ugljen	Ostali energenti	815554.7079565184	432428	222452.81562169126	499348.54680603504	60557.140003677938	



Ukapljeni plin	Motorni benzin	Dizelsko gorivo	Električna energija	Stlačeni prirodni plin	34403.463428571427	318705.54880208569	607993.62174610735	50.4	21.76	


Prirodni plin	Ogrjevno drvo i biomasa	Ukapljeni plin	Ekstra lako loživo ulje	Para i vrela voda	Električna energija	581106.10738906451	967919.53101379739	21683.728171334431	18847.852112676053	93742.95812930043	299177.81599999999	

Prirodni plin	Ogrjevno drvo i biomasa	Ukapljeni plin	Ekstra lako loživo ulje	Para i vrela voda	Električna energija	Motorni benzin	Dizelsko gorivo	240975.3434449897	107367.62536420433	1219	7438.8647450110857	69799.116069486379	112229.47600000002	42.105599999999995	367703.76060000004	

Ugljen	Prirodni plin	Ogrjevno drvo i biomasa	Ukapljeni plin	Motorni benzin	Dizelsko gorivo	Ekstra lako loživo ulje	Loživo ulje	Električna energija	Para i vrela voda	1797.656636788962	3838.6633487265458	3871.0377860931089	209.82250416786752	1175.7308484256744	3593.1990269682055	102.15027903809023	26.280000000000005	3037.9916485554727	3524.7520789999999	

Bolnica	Obrazovanje	Uredske zgrade	Višestambene zgrade	Zdravstvo	1	180	20	5	80	




Prirodni plin	Loživo ulje ekstra lako	Toplina	Drvo za ogrjev	Peleti	Električna energija	UNP	Plin u boci	114	24	23	19	13	12	9	1	

Bolnica	2016	2017	2018	227.40832839320203	226.05901511987756	229.85511847429925	Obrazovanje	2016	2017	2018	88.361431974595661	74.141342489483449	97.37790157424979	Uredske zgrade	2016	2017	2018	82.2785446036998	84.444380392567368	96.918380550063048	Višestambene zgrade	2016	2017	2018	119.97610940571381	114.15280007206876	133.47897732710925	Zdravstvo	2016	2017	2018	135.85595195254663	114.759126669406	115.02652729879294	



Bolnica	2016	2017	2018	77.786887651587094	75.537874405557062	76.220957148983999	Obrazovanje	2016	2017	2018	20.516113831881388	25.516197096669138	28.30715341086885	Uredske zgrade	2016	2017	2018	28.787363680305972	33.86911850010933	34.182266421464568	Višestambene zgrade	2016	2017	2018	67.700117979468686	67.455030436291153	60.677519807091372	Zdravstvo	2016	2017	2018	36.269078316424846	49.40346361131089	48.303550391100295	

